钦定古今图书集成/明伦汇编/氏族典/第415卷 > 《廖用贤尚友录》 > 武三思
## 钦定古今图书集成/明伦汇编/氏族典/第415卷 > 《廖用贤尚友录》 > 武三思

按《唐书武士彟传》：“士彟子元庆，元庆子三思，当太后
时，累进夏官春官尚书，监修国史，爵为王。性倾谀，善
迎谐主意，钩探隐微，故后颇信任，数幸其第。初，桓彦
范等已诛二张，薛季昶、刘幽求劝并诛三思等不从。
翌日，三思因韦后潜入宫中，反易国政，数日而彦范
等皆失柄。三思私韦后，又与上官昭容乱，内忌节愍”
太子，即与主谋废之。太子惧，发《羽林》兵围三思第，并
崇训斩之。